Í dag er Geldinganesið skipulagt sem þróunarsvæði , þó að öll strandlínan , frá Blikastaðakró umhverfis Geldinganesið sé undir hverfisvend . Fyrir mörgum árum var aðeins hægt að komast út á Geldinganesið yfir náttúrulegt malarrif á fjöru , en árið 1999 var gerð upphækkun vegna fyrirhugaðs grjótnáms á nesinu og gerður ökuslóði yfir fyrir vörubíla . Í dag er þessi slóði til staðar en ekki fyrir alla að fara þarna yfir . Það mætti bæta við stígum , svo gangandi og hjólandi vegfarendur eigi auðveldara með að komast yfir og geti notið þess sem Geldinganesið býður upp á . Grænt svæði Geldinganesið er ónýtt náttúruperla og yndislegt útivistarsvæði sem á sér sögu . Þarna má finna sjótóftir á austanverðu nesinu og skipsflak á sunnanverðu nesinu . Sögusagnir eru um að einsetukona hafi búið þar og svo var svæðið áður fyrr útigangs svæði fyrir dýr og jafnvel verið aðsetur fyrir sauðhirði á Geldinganesi . Margt er því hægt að byggja á ef svæðið yrði opnað sem útivistar og leiksvæði . Í núverandi aðalskipulagi er Geldinganesið skilgreint sem opið svæði . Þetta er viðurkennt hundasvæði , þarna er kayak-klúbbur með aðsetur og sumir nýta þetta sem útivistarsvæði . Með því að bæta aðgengið væri hægt að opna nesið fyrir fleiri til að njóta þeirrar náttúruparadísar sem Geldinganesið er . Undirritaður sá á einum stað skrifað , hversu notalegt það var að ganga yfir á Geldinganesið til þess að kúpla sig út úr amstri borgarinnar og njóta þess að horfa á borgina frá nesinu með hávaðamengun í fjarska . Því ekki að gera Geldinganesið meira aðlaðandi fyrir okkur sem búum í borginni , sem grænt svæði með göngustígum og bekkjum Útivist og tómstundir Tilvalið er að setja upp útsýnispall á nesinu sem vísar til borgarinnar . Þarna er hægt að vera með afmarkað hundagerði og ruslastampa í kring . Tækifæri eru að búa til aðlaðandi aðkomu og aðstæður fyrir tómstundaklúbba eins og t.d. kayak-klúbbinn , hjólaklúbba , gönguhópa og svo marga fleiri sem myndu vilja nýta sér heilsueflandi útivist á grænum stað . Ströndin hefur gríðarmikið verndargildi vegna náttúru og fuglalífs , enda ein lengsta ósnerta strandlengja höfuðborgarsvæðisins . Það er mikilvægt að við stækkum það svæði sem friðlýsingin nær til . Við verðum að koma sem mestu af einstakri náttúru svæðisins í skjól fyrir uppbyggingu og ég vil beita mér gegn því að skipulagt verði stórt úthverfi í nesinu . Þess í stað vil ég að það verði varðveitt fyrir börnin okkar sem framtíðarútivistarsvæði Grafarvogsbúa . Með einföldum hætti væri hægt að gera nesið mjög ákjósanlegan áningarstað fyrir svo marga sem eiga leið fram hjá í sínum frítíma í samstarfi við þá sem vilja nýta sér svæðið . Íbúar í hverfinu og útivistarklúbbar gætu notið svæðisins væri það hugsað sem opin náttúruparadís ! Höfundur er varamaður í hverfisráði Grafarvogs og skipar 13 sæti á framboðslista VG fyrir borgarstjórnarkosningarnar